**Кыргыз Республикасынын Айыл чарба министрлигинин алдындагы Өсүмдүктөрдү химиялаштыруу, коргоо жана карантини департаментинин директору Д.Б. Кенжебаевге**

**Урматтуу Дыйканбай Бакашевич!**

Ош мамлекеттик университети, сиз жетектеген департамент менен көп жылдардан бери студенттердин, магистранттардын практикасын өтөөдө ийгиликтүү кызматташып келет. Учурда Кыргыз Республикасынын туруктуу өнүгүү концепциясына ылайык ЖОЖ жана өндүрүш ортосунда кызматташтык байланышын бекемдөө үчүн “Курчап турган чөйрөнү коргоо жөнүндөгү” Мыйзамынын (№53. 16.06.1999) негизинде жаратылышты коргоо, шаарыбыздын көйгөйлүү маселелеринин бири болгон шаардын микроклиматын жакшыртууга шарт түзүү максатында көрктөндүрүү, жашылдандыруу багытында илимий-изилдөө иштерин жүргүзүү үчүн, Ош мамлекеттик университети Кыргыз Республикасынын Айыл чарба министрлигинин алдындагы Өсүмдүктөрдү химиялаштыруу, коргоо жана карантини департаменти менен өз ара кызматташуу келишимин түзүү аркылуу, жогорудагы сиз жетектеген мекемеге караштуу Ош өсүмдүктөрдүн карантини” лабораториясы менен биргелешкен илимий изилдөөлөрдү жүргүзүүгө руксат берүүңүздү суранабыз.

**Сизди терең урматтоо менен,**

**Ош мамлекеттик университетинин ректору,**

 **ф.-м.и.д., профессор: К.Г. Кожобеков**

**ИЛИМИЙ-ИЗИЛДӨӨ ИШТЕРИН АТКАРУУГА ТҮЗҮЛГӨН**

**КЕЛИШИМ**

**Ош шаары /\_\_\_\_\_\_ / \_\_\_\_\_\_\_\_\_\_\_\_\_\_\_\_/ 20\_\_\_ ж.**

 Ош мамлекеттик университетинин (ОшМУнун) ректору, ф.-м.и.д., профессор К.Г. Кожобеков, ЖОЖдун уставынын негизинде, бир жагынан илимий-изилдөө иштерин “Аткаруучу” жана Кыргыз Республикасынын Айыл чарба министрлигинин алдындагы Өсүмдүктөрдү химиялаштыруу, коргоо жана карантини департаментинин директору Д.Б. Кенжебаев, ишкананын Уставынын негизинде ишмердүүлүктөрүн жүргүзгөн, экинчи жагынан “Шарт түзүп берүүчү” төмөнкүлөр жөнүндө ушул Келишимди (мындан ары – Келишим) түзүшкөн:

**I. Келишимдин Предмети**

1.1. Илимий-изилдөө иштерин “Аткаруучу” тарап ОшМУнун “Зоология жана экология” кафедрасынын аспирантура бөлүмүнүн илимий-изилдөөлөрүн (мындан ары – Иштер) келишимде көрсөтүлгөн шарттарда жүргүзөт, ал эми экинчи “Шарт түзүп берүүчү” тарап ушул келишимдин негизинде, өнөктөш катары лабораториялык шарттагы объектин пайдалануу менен илимий-изилдөө иштерин жүргүзүүгө макулдугун берет.

1.2. ОшМУнун “Зоология жана экология” кафедрасынын студенттери, магистранттары, аспиранттары техникалык тапшырмаларды коюлган илимий долбоордун максатына ылайык аткарууга тийиш.

**II. “Иштерди” аткаруу мөөнөтү**

2.1. Эки тараптуу илимий изилдөө иштерди аткаруу мөөнөтү беш жылга каралат, б.а.:

2.1.1. Башталышы – 12.01. 2023-жыл ;

2.1.2. Аякталышы – 31.12. 2028-жыл.

2.1.3. Жумуштарды аткаруунун аралык мөөнөттөрү (этаптары) жана ырааттуулугу техникалык тапшырмада жылдык, календардык планда көрсөтүлөт. Техникалык тапшырмаларда ишти аткаруунун ырааттуулугу жана өзгөртүүгө тараптардын макулдашуусу боюнча жол берилет.

2.1.4. Илимий изилдөөчүлөрдү аткаруу орду катары “Шарт түзүп берүүчү” тараптын өндүрүштүк (күнөскана, лабораториялары ж.б.) объектилери окуу лабораториялык базасы жана илимий китепканалары белгиленет.

**III. Кызматтарды төлөө тартиби**

3.1. Кызматтарды төлөө тартиби жекече аткарган иштердин көлөмүнө жараша Кыргыз Республикасынын нормативдик-укуктук актыларынын негизинде жүргүзүлөт.

3.2. Илимий иштерди аткарууда бекитилген техникалык тапшырмалардын негизинде сакталуучу чыгашалар “Шарт түзүп берүүчү” тарапка ылайык накталай эмес эсептешүү формасында реалдуу көрсөтүлгөн кызматына жараша төлөмдөрдү ушул келишимдин негизинде жүргүзүлөт.

**IV. Тараптардын укуктары жана милдеттери**

4.1. Илимий-изилдөө иштерин “Аткаруучу” төмөндөгүдөй укукка ээ:

4.1.1. “Шарт түзүп берүүчү” тараптын объектилерин өнөктөштүк кызматтардын алкагында пайдалана алат;

4.2. Илимий-изилдөө иштерин “Аткаруучунун” милдеттери:

4.2.1. Студенттердин, магистранттардын аспиранттардын илимий-изилдөө иштерин жүргүзүү учурунда “Шарт түзүп берүүчү” тараптын ички шарттарынын эрежелерин сактоого;

4.2.2. Илимий иштерди аткарууда техникалык тапшырмаларды шарт түзүп берүүчү тараптын мүмкүнчүлүктөрүн кошо эске алуу менен иреттүү түрдө пландаштырууга.

4.3. “Шарт түзүп берүүчү” тараптын укуктары:

4.3.1. Илимий-изилдөө лабораториялык иштеринен алынган натыйжаларын кароодо отчетторун талап кылууга;

4.3.2. Илимий-изилдөө иштеринин жыйынтыктарын чарба иштерин жакшыртууда мыйзам чегинде колдонууга.

4.4. “Шарт түзүп берүүчүнүн” милдеттери:

4.4.1. “Шарт түзүп берүүчү” тарабынан илимий изилдөө үчүн лабораториялык иштерди аткарууга зарыл болгон шарттарды түзүүгө көмөктөшүүгө жана суралган маалыматтар менен камсыз кылууга.

**V. Изилдөөчүнүн илимий иштери боюнча маалыматтын жашыруундугу**

5.1. Илимий-изилдөө иштерин “Аткаруучунун” маалыматтарынын жашырындуулугун сактоого тараптар милдеттенишет;

**VI. Келишим түзгөн тараптардын юридикалык даректери жана алардын кол тамгалары**

Ош мамлекеттик университетинин

ректору, ф.-м.и.д., профессор

\_\_\_\_\_\_\_\_\_\_\_\_\_ К. Г. Кожобеков

723500, Кыргыз Республикасы,

Ош шаары, Ленин көч., 331

Кыргыз Республикасынын Айыл чарба министрлигинин алдындагы Өсүмдүктөрдү химиялаштыруу, коргоо жана карантини департаментинин

директору

\_\_\_\_\_\_\_\_\_\_\_\_\_\_\_\_\_ Д.Б. Кенжебаев. 720040 Кыргыз Республикасы, Бишкек шаары, Киев көч., 96А.